Friedrichshafen FF.49

Friedrichshafen FF.49 – 1917 m. Vokietijos Imperijos įmonės Flugzeugbau Friedrichshafen sukurtas karinis žvalgybinis hidroplanas ir lengvasis bombonešis, Pirmojo Pasaulinio karo metu naudotas Vokietijos karinių oro pajėgų, po karo – ir kitose šalyse, tiek kaip karinis, tiek kaip civilinis lėktuvas.

Konstrukcija ir gamyba 

Modelis FF.49 buvo sukurtas 1917 m. gegužės mėn. ankstesnio hidroplano FF.33 pagrindu. Modernizuotoje versijoje buvo sustiprintas fiuzleiažas ir sumontuotas galingesnis variklis. Mašina tapo gerokai atsparesne eksploatacijoje, ji buvo gaminama su įmontuotu radijo imtuvu. Šių modernizacijų dėka tapo įmanoma kilti ir tūpti atviroje jūroje, dėl ko šis orlaivis buvo naudojamas ir gelbėjimo jūroje misijoms.

Viso buvo gaminami du FF.49 variantai:

 FF.49b: kuriamas kaip lengvasis jūrinis bombonešis. Pilotas sėdėjo gale, o žvalgas / šaulys – priekyje. Šios modifiakcijos pagaminta 25 mašinos
 FF.49c: pagrindinis serijinis modelis. Pagaminti 235 vienetai, dalis kurių – pagal licenciją kitose įmonėse.
 Orlogsværftet HB.II – po karo Danijoje modifikuotas FF.49c

Karinio jūrų laivyno (vok. Kaiserliche Marine) užsakymu Caspar-Werken įmonėje buvo pagaminta 10 vnt. (Karinio jūrų laivyno numeriai nuo 7031 iki 7040), LFG – 40 vnt. (laivyno numeriai 6501- 6540), Sablatnig – 50 vnt. (Nr. 1872–1901 ir 6031-6050. Friedrichshafen gaminti orlaiviai gavo numerius 1521–1535 (FF.49c), 1536–1550 (FF.49b), 1597–1606 (FF.49c), 1607–1616 (FF.49c ir b), 1669–1718, 1742–1821, 1858–2092 (visi FF.49c).

1918 m. FF.49 pagrindu buvo sukurtas kiek patobulintas variantas FF.59. Kai kuriuose šaltiniuose modifikacios FF.39, FF.49 ir FF.59 laikomos vienu modeliu.

Po karo, 1919 m., keturi FF.49c tipo LFG įmonėje buvo prtvarkyti į keleivinius hidroplanus su uždaru keleivių salonu.

Operatoriai 

 
 Søværnet – karališkasis karinis jūrų laivynas
 Aviakompanija DDL (vienas FF.49c)
 
 Siły Powietrzne – karinės oro pajėgos
 
 Koninklijke Marine – karališkasis jūrų laivynas
 
 Aviakompanija A/S Aero (keturi FF.49c)
 
 Ilmavoimat – karinės oro pajėgos (1918–1923, keturi FF.49c, vienas FF.49b)
 
 Svenska marinen – karinis jūrų laivynas (1919–1924 m., keturi FF.49c)
 
 Kaiserliche Marine – karinės jūrų pajėgos

Techniniai duomenys

Kiti šaltiniai 

 FF.49 kilimas ir skrydis

Bibliografija 

 (DA) Bjørnsten, Ole, F.F.49c, su ff49c.com, 6-2-2011.
 (DE) Borzutzki, Siegfried: Flugzeugbau Friedrichshafen GmbH. 1. Auflage. Markus Burbach, Berlin–Königswinter 1993, ISBN 3-927513-60-1, S. 165.
 (DE) Dirschauer, Bodo : Der Flugzeugbau auf dem Priwall und in Lübeck von 1914 bis 1934. Lübecker Luftfahrtgeschichte. 1. Auflage. Steintor-Verlag, Lübeck 1995, ISBN 3-9801506-1-5, S. 82.
 (RU) Friedrichshafen FF.39(59), Уголок неба.
 (EN) Klaauw, Bart van der (March–April 1999). „Unexpected Windfalls: Accidentally or Deliberately, More than 100 Aircraft 'arrived' in Dutch Territory During the Great War“. Air Enthusiast (80): 54–59. ISSN 0143-5450.
 (EN) Nelcarz, Bartolomiej & Peczkowski, Robert (2001). White Eagles: The Aircraft, Men and Operations of the Polish Air Force 1918–1939. Ottringham, UK: Hikoki Publications. ISBN 1-902109-73-2.
 (DE) Schmidt, Friedrich: Flugzeugbau in Stralsund. In: Fliegerrevue Nr. 11/1993, Flugverlag Berlin, ISSN 0941-889X, S. 12ff.

Išnašos 

 
Friedrichshafen orlaiviai
Hidroplanai
Biplanai
Žvalgybiniai lėktuvai
Vokietijos ginkluotosios pajėgos
Bombonešiai